Απόφαση της Μικτής Επιτροπής του ΕΟX

αριθ. 125/2001

της 23ης Νοεμβρίου 2001

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και, ιδίως, το άρθρο 98,

Εκτιμώντας τα εξής:

(1) Το παράρτημα Ι της συμφωνίας τροποποιήθηκε με την απόφαση αριθ. 102/2001 της 26ης Oκτωβρίου 2001(1) της Μικτής Επιτροπής του ΕΟΧ.

(2) Η απόφαση 2000/280/ΕΚ της Επιτροπής, της 30ής Μαρτίου 2000, περί τροποποιήσεως των αποφάσεων 93/24/ΕΟΚ και 93/244/ΕΟΚ και σχετικά με συμπληρωματικές εγγυήσεις όσον αφορά τη νόσο Αujeszky για τους χοίρους που προορίζονται για περιφέρειες που είναι απαλλαγμένες από τη νόσο αυτή στη Γαλλία και στη Γερμανία(2) πρέπει να ενσωματωθεί στη συμφωνία.

(3) Η απόφαση 2000/330/ΕΚ της Επιτροπής, της 18ης Απριλίου 2000, για την έγκριση των δοκιμών για την ανίχνευση αντισωμάτων κατά της βρουκέλλωσης των βοοειδών στο πλαίσιο της οδηγίας 64/432/ΕΟΚ(3) του Συμβουλίου πρέπει να ενσωματωθεί στη συμφωνία.

(4) Η απόφαση 2000/442/ΕΚ της Επιτροπής, της 11ης Ιουλίου 2000, για την τροποποίηση των αποφάσεων 1999/466/ΕΚ και 1999/467/ΕΚ που θεσπίζουν αντιστοίχως καθεστώτα επισήμως απαλλαγμένων από τη βρουκέλλωση και από τη φυματίωση αγελών βοοειδών σε ορισμένα κράτη μέλη ή περιφέρειες κρατών μελών(4) πρέπει να ενσωματωθεί στη συμφωνία.

(5) Η οδηγία 2000/15/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 2000, για την τροποποίηση της οδηγίας 64/432/ΕΟΚ του Συμβουλίου περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(5) πρέπει να ενσωματωθεί στη συμφωνία.

(6) Η οδηγία 2000/20/ΕΚ του Ευρωπαϊκού Κοινοβουλίου και του Συμβουλίου, της 16ης Μαΐου 2000, για την τροποποίηση της οδηγίας 64/432/ΕΟΚ του Συμβουλίου περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(6) πρέπει να ενσωματωθεί στη συμφωνία.

(7) Η παρούσα απόφαση δεν εφαρμόζεται στην Ισλανδία και το Λιχτενστάιν,

ΑΠΟΦΑΣΙΖΕΙ:

Άρθρο 1

Τα μέρη 4.1 και 4.2 του κεφαλαίου Ι του παραρτήματος Ι της συμφωνίας τροποποιούνται ως εξής:

1. Στο σημείο 1 του μέρους 4.1 (Οδηγία 64/432/ΕΟΚ του Συμβουλίου) προστίθενται οι ακόλουθες περιπτώσεις:

"- 32000 L 0015: Οδηγία 2000/15/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 2000 (ΕΕ L 105 της 3.5.2000, σ. 34),

- 32000 L 0020: Οδηγία 2000/20/ΕΚ του Ευρωπαϊκού Κοινοβουλίου και του Συμβουλίου της 16ης Μαΐου 2000 (ΕΕ L 163 της 4.7.2000, σ. 35)."

2. Στα σημεία 9 (Απόφαση 93/24/ΕΟΚ της Επιτροπής) και 19 (Απόφαση 93/244/ΕΟΚ της Επιτροπής) του μέρους 4.2, προστίθεται η ακόλουθη περίπτωση:

"- 32000 D 0280: Απόφαση 2000/280/ΕΚ της Επιτροπής της 30ής Μαρτίου 2000 (ΕΕ L 92 της 13.4.2000, σ. 24)."

3. Στα σημεία 45 (Απόφαση 1999/467/ΕΚ της Επιτροπής) και 46 (Απόφαση 1999/466/ΕΟΚ της Επιτροπής) του μέρους 4.2, προστίθεται η ακόλουθη περίπτωση:

"- 32000 D 0442: Απόφαση 2000/442/ΕΚ της Επιτροπής της 11ης Ιουλίου 2000 (ΕΕ L 176 της 15.7.2000, σ. 51)."

4. Μετά το σημείο 54 (Απόφαση 2000/258/ΕΚ του Συμβουλίου) του μέρους 4.2, παρεμβάλλεται το ακόλουθο σημείο:

"55. 32000 D 0330: Απόφαση 2000/330/ΕΚ της Επιτροπής, της 18ης Απριλίου 2000, για την έγκριση των δοκιμών για την ανίχνευση αντισωμάτων κατά της βρουκέλλωσης των βοοειδών στο πλαίσιο της οδηγίας 64/432/ΕΟΚ του Συμβουλίου (ΕΕ L 114 της 13.5.2000, σ. 37).".

Άρθρο 2

Τα κείμενα των οδηγιών 2000/280/ΕΚ, 2000/330/ΕΚ και 2000/442/ΕΚ της Επιτροπής και των οδηγιών 2000/15/ΕΚ και 2000/20/ΕΚ του Ευρωπαϊκού Κοινοβουλίου και του Συμβουλίου στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση τίθεται σε ισχύ την 24η Νοεμβρίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 23 Νοεμβρίου 2001.

Για τη Μικτή Επιτροπή του ΕΟΧ

Ο Πρόεδρος

E. Bull

(1) ΕΕ L 322 της 6.12.2001, σ. 6.

(2) ΕΕ L 92 της 13.4.2000, σ. 24.

(3) ΕΕ L 114 της 13.5.2000, σ. 37.

(4) ΕΕ L 176 της 15.7.2000, σ. 51.

(5) ΕΕ L 105 της 3.5.2000, σ. 34.

(6) ΕΕ L 163 της 4.7.2000, σ. 35.

(7) Δεν έχουν αναφερθεί συνταγματικές απαιτήσεις.